
SINTEZE 


Muzica românească dincolo de granite 


Despina Petecel Theodoru 


“Muzica — un grai menit s-aducă 
dragoste si-nfrdtire printre cei pe 
care fi despart credinti si obiceiuri 
diferite”. 

George Enescu 


Cuvintele rostite în 1933 de către George Enescu, în Discursul de 
recepţie în rândul membrilor titulari ai Academiei Romane? definesc, în 
modul cel mai autentic, scopul, dar și reușita splendidei iniţiative lansată 
în 2006, de către compozitoarea Violeta Dinescu, în cadrul faimoasei 
Universități “Carl von Ossietzky” din Oldenburg?: seria Simpozioanelor 


1 George Enescu devine astfel primul muzician admis cu drepturi depline în 
cadrul ilustrului forum academic. Pentru detalii, a se consulta amplul studiu 
elaborat cu remarcabilă acribie de către muzicologul Vasile Vasile, Activitatea de 
academician a lui George Enescu (|), în: revista Muzica nr. 4/2018, pp. 41-82. 

2 Având o tradiţie de peste două secole, când, în 1793 se constituia primul 
Colegiu al Profesorilor Protestanti din Oldenburg, din iniţiativa Ducelui Peter 
Friedrich Ludwig, Universitatea din Oldenburg va accede la statutul de 
Universitate în 1973, pentru ca, abia în 1991, acest organism internațional de 
cultură, artă, știință să primească, oficial, numele scriitorului și jurnalistului 
laureat al Premiului Nobel, Carl von Ossietzky. Orientată către forma de 
învățământ interdisciplinar, Universitatea Oldenburg cunoaște o evoluţie 
spectaculoasă, astfel că, începând din 2002, organigrama ei va cuprinse un 
număr de cinci Departamente: |. Facultatea de Științe Sociale și Educaţie; ll. 
Facultatea de Informatică, Economie și Drept; III. Facultatea de Lingvistică si 
Studii culturale, ce înglobează și Institutul pentru Muzică; IV. Facultatea de 
Științe umane și sociale, din care face parte și Institutul de Filosofie; V. Facultatea 
de Matematică și Științe ale Naturii. Celor 5 Departamente li se va alătura, în 
2012, cel de-al VI-lea, Facultatea de Medicină si Stiinte ale Sănătății, care va 
funcţiona în cooperare cu faimoasa Rijksuniversiteit Groningen din Țările de Jos, 
și ea cu o tradiție multiseculară, fiind fondată în 1614. In prezent, UNI Oldenburg 

anuale, consacrate exclusiv creaţiei românești, sub genericul Zwischen 
Zeiten / Între timpuri. 


> Puterea exemplului 


S-a scris și s-a vorbit mult atât în presa scrisă, cât și în mass media, 
din ţară și de peste hotare, despre personalitatea prodigioasă a 
compozitoarei de origine română, Violeta Dinescu (n. 1953, București), 
stabilită în 1982 în Germania. 

De-a lungul anilor, Violeta Dinescu a primit numeroase comenzi, 
premii și distincţii! pentru multe dintre creaţiile sale instrumentale, 
vocale, corale, camerale, orchestrale, ori destinate muzicii de scenă - 
balete și opere, majoritatea pe librete proprii -, unele dintre acestea 
programate frecvent peste hotare, dar si în tara, în concertele si 
Festivalurile de Muzică Nouă din București, uneori în primă auditie - opera 
Hunger und Durst /Foamea și Setea, după piesa omonimă a lui Eugen 
lonescu, distinsă cu Premiul ”Carl-Maria-von-Weber” în 1985, Der 35. 
Mai, operă pentru copii după romanul lui Erich Kăstner (premieră în 1986 
la Teatrul National din Mannheim), sau opera de cameră Eréndira (1994), 
pe un libret de Monika Rothmeier, după povestirea lui Gabriel Garcia 
Ricordi) etc.?. 

N-ar fi exclus ca studiul fizicii și matematicii, în "clasa specială” 
destinată științelor exacte, a Liceului "Gheorghe Lazăr” din București, sã- 
i fi dezvoltat și consolidat înclinația structurală spre exactitate, exigenta, 
strictețe aplicate invariabil în procesul componistic și în strategiile 
organizatorice. 


numără peste 15.000 de studenti. Cf.: https://de.wikipedia.org » wiki Carl von 
Ossietzky Universităt Oldenburg - Wikipedia 
1 Premiul Uniunii Compozitorilor și Muzicologilor din România (1975-1976, 1980, 
1983), Premiul al II-lea la Concursul GEDOK (Asociaţia comunității Artistelor si 
iubitorilor de Arte), Mannheim, 1982, Premiul | la Concursul Internaţional pentru 
Compozitori din Utah (1983), premiul al Ill-lea în Competiţia Internaţională 
Viotti, Vercelli, Italia (1983), Premiul International “Carl Maria von Weber” 
(1985). 
2 Interesul Violetei Dinescu pentru genul muzicii de operă și balet, i.e. pentru 
cuvânt/narativitate și gestualitate, datează din anii 1984 când scrie muzica 
baletului Der Kreisel (Titirezul) după Povestea frumosului Lau de Eduard Mărike, 
urmată, în 1988, de muzica filmului Tabu, în regia lui Friedrich Wilhelm Murnau, 
în 1994 de opera de cameră Jucătorul de șah, pe un libret al compozitoarei, după 
nuvela omonimă a lui Stefan Zweig (1942), și în 1998 de muzica baletului Effi 
Briest, pe un scenariu inspirat de romanul realist al lui Theodore Fontane (1895). 

În anul 1996 fondează si conduce, până în 2021, seria 
Komponisten-Colloquium / Colocviul Compozitorilor în cadrul Universităţii 
“Carl von Ossietzky” din Oldenburg?. În 1996 pune bazele Arhivei pentru 
Muzica Este-Europeană din Oldenburg / Archiv fiir Osteuropăische Musik 
din Oldenburg?. 

Altruismul ei necondiționat, precum și consecventa_ în 
promovarea, cu încăpățânare aș spune, a creaţiei românești pe scenele 
de concert din Germania, a făcut posibilă iniţierea și coordonarea, în 
2006, tot la Oldenburg, timp de 15 ani, împreună cu asistentul său 
Roberto Reale, a seriei anuale de simpozioane dedicate exclusiv muzicii 
românești, sub genericul Zwischen Zeiten / Între timpuri 3. 


“Din 2006, Institutul de Muzică de la Universitatea “Carl von 
Ossietzky” din Oldenburg, în cooperare cu BKGE (institutul Federal pentru 
Cultură si Istorie a Germanilor din Europa de Est) si HWK (Hanse- 
Wissenschaftskolleg Delmenhorst) a dezvoltat un forum în care muzicieni 
si oameni de știință din Europa Centrală si de Sud-Est s-au dedicat de 
atunci cercetării muzicologice. Accentul s-a pus pe muzica României, 


1 În vara anului 2021, Violeta Dinescu a anunţat că, în urma pensionării din 
funcția de profesor, se retrage atât din activitatea de organizator al 
Simpozioanelor, cât și din aceea a Colocviilor care completau, săptămânal, 
spaţiile dintre un simpozion și altul, asigurând astfel continuitatea fluxului de 
prelegeri dedicate muzicii timpului nostru, cu un accent special pe creația 
românească. Aceste Colocvii, care s-au bucurat pe tot parcursul desfășurării lor, 
de prezenţa a peste 2000 de participanţi din domeniul muzicii, științei, filosofiei, 
au fost “integrate, la fel ca Simpozioanele, în programa analitică a Institutului de 
Muzică al Universităţii Oldenburg — licenţe, doctorate, masterate” (cf. V. 
Dinescu). "Initial, au venit cunoscutii și prietenii mei, care, la rândul lor, au 
informat alti cunoscuți și prieteni. De ani de zile nu mai trebuie să întreb: Vrei să 
vii? Datele sunt planificate” - declara compozitoarea în interviul realizat de către 
Constanze Böttcher, în 2021, la sediul Universităţii din Oldenburg, cu titlul 
Creating authentic music/ Să creezi muzică autentică, pentru rubrica Viaţa de 
campus. 

2 Scopul Arhivei este acela de a “colecta muzică și literatură muzicală din toată 
Europa de Est”. Asa cum aflăm din afirmatiile Violetei Dinescu, “un accent 
deosebit al Arhivei este pus pe Colectia de muzică românească. Fondurile includ 
întreaga creație publicată a lui George Enescu (1881-1955), în partituri si 
înregistrări, precum si aproape toate lucrările lui Anatol Vieru (1926-1998), 
Pascal Bentoiu (1927-2016), Stefan Niculescu (1927-2008) , Tiberiu Olah (1928- 
2002), Mvriam Marbe (1931-1997) și Aurel Stroe (1932, București-2008 
Mannheim)”. 

3 Deși, din anul 2021 s-a retras din funcţia de organizator al acestor excepționale 
întâlniri interdisciplinare, seria Simpozioanelor “Între timpuri” va continua să 
existe, în același format, fiind coordonat de către colaboratorul său permanent, 
Prof. dr. Michael Heinemann, de la Hochschule für Musik Dresden. 

deoarece aici, tradiţiile străvechi ale Balcanilor, dar si ale Orientului 
Mijlociu, sunt combinate cu noi tehnici de compoziţie” — preciza Violeta 
Dinescu. 

Probabil că acea formaţie științifică timpurie grefată, desigur, pe 
indubitabilele calități profesionale, dublate de o voinţă și o tenacitate 
exemplare, a contribuit în mare măsură la integrarea imediată a Violetei 
Dinescu în spațiul cultural și în spiritul societății germane renumită pentru 
propensiunea către perfecțiune în toate domeniile de activitate, 
favorizând totodată asimilarea sa firească în mediul academic al 
Universităţii “Carl von Ossietzky” din Oldenburg, în calitate de profesor 
de "compoziţie aplicată” / Angewandte Komposition (1996-2021). 

Performanţele componistice și pedagogice ale Violetei Dinescu, 
precum și nivelul elevat al prelegerilor susținute de-a lungul anilor în 
Europa, Africa și Statele Unite, au fost răsplătite cu premii și distincţii în 
tara si peste hotare?, iar anul 2017 i-a încununat întreaga carieră 
profesională prin cooptarea ei în rândul membrilor Academiei Europene 
de Științe și Arte/Europăische Akademie der Wissenschaften und Kiinste?. 


Din postura de decan al Clasei a Ill-a, a ilustrului, pretentiosului 
Forum International de Cultura, Artă, Stiinta, în privinţa criteriilor de 
selectare a noilor membri care, conform regulamentului, trebuie să se 
remarce prin “excelență academică” și “să fie capabili să gândească 
interdisciplinar”, Violeta Dinescu a obţinut o adevărată victorie întrucât, 
recomandările sale înaintate Senatului Academiei, în favoarea poetului și 
prozatorului, omului politic Varujan Vosganian? si a compozitoarei și 


1 Vezi nota 3, supra. 
2 Academia Europeană de Științe si Arte /Academia Scientiarum et Artium 
Europaea (EASA) este o reţea științifică europeană, un organism transnational, 
interdisciplinar fondat la Salzburg în 1990, de către Prof. dr. Felix Unger, 
totodată primul Președinte al Academiei, cu scopul de “a construi punți în 
Europa”. Cei aproximativ 2.000 de membri, selectați din 67 de tari din Europa si 
din întreaga lume, printre care se numără 34 de laureați ai Premiului Nobel, 
precum și Papa Benedict al XVI-lea, cărora, din 2020, li s-au alăturat si 10 savanţi 
din Republica Moldova, sunt împărţiţi în 7 clase științifice: Științe Umaniste, 
Medicină, Arte, Științe ale Naturii, Științe Sociale/Drept/Economie, Tehnologie / 
Științele mediului și religiile lumii. In 2020 a fost desemnat noul Președinte al 
Academiei în persoana eruditului Prof. Dr. Klaus Mainzer de la Catedra de 
Filosofie si Filosofia Științei, a Universităţii Tehnice (TU) din Munchen. 
3 Cariera politică a lui Varujan Vosganian (n. 1958) s-a împletit mereu cu aceea 
de poet și scriitor de mare talent. Volumele de poezie — Samanul Albastru, Ochiul 
cel alb al Reginei — selectat în 2002 pentru Jubileul Asociaţiei Traducătorilor de 
Literatură Americană din Chicago -, lisus cu o mie de brate — poem transpus de 
către Mihaela Vosganian în Oratoriul pentru solisti, recitator, cor de copii, cor 
mixt, instrumente neconvenţionale, orchestră şi sunete procesate -, Cartea 

pianistei, prof. univ. dr. Livia Teodorescu-Ciocănea!, de a fi primiţi în 
rândurile membrilor EASA, au fost aprobate. Admisi în Clasa a Ill-a, Arte, 


poemelor mele nescrise etc., precum si romane ca Statuia Comandorului - 
Premiul Uniunii Scriitorilor, Bucuresti, pentru "Cea mai bună proză a anului 
(1994) -, Copiii războiului, Cartea soaptelor au fost premiate si traduse în 
nenumărate limbi străine. Acest din urmă volum a cunoscut zeci de versiuni în 
limbile italiană, spaniolă, engleză, germană, maghiară, armeană, ebraică, 
portugheză, persană, bulgară, poloneză etc.; a fost recompensat cu Premiul ” lon 
Creangă” al Academiei Române (2009), fiind desemnat totodată drept "Cartea 
anului”, din partea revistei România literară; în 2010 a primit “Trofeul Mihail 
Sebastian” si Premiul “Tristan Tzara” (ICR Madrid), iar în 2016 i se decernează 
Premiul International “Angelus” (Polonia), pentru Cea Mai Bună Traducere. 
Presa germană — Frankfurter Allaemeine Zeituna, Der Spieael sau Siiddeutsche 
Zeituna — situa Cartea soaptelor printre "cărtile de referintă ale sec. al XXI-lea”, 
considerând-o un “echivalent al romanului lui Gabriel Garcia Mârauez, Un veac 
de sinaurătate”. De curând si-a pus semnătura pe un nou roman, apărut în 2022 
la Editura Polirom: Patimile după Gödel (2022). Din 1990, Varujan Vosganian 
este Presedintele Uniunii Armenilor din România, și, din 2005, Vicepreședinte al 
Uniunii Scriitorilor din România. 

1 Livia Teodorescu-Ciocănea (n. 1958) a urmat iniţial cursurile de compoziţie în 
cadrul Conservatorului “Ciprian Porumbescu”, la clasa profesorilor Myriam 
Marbe și Ștefan Niculescu, pentru ca, în primii doi ani de după admiterea la 
doctorat (1996-1998), să-i aibă ca îndrumători pe Anatol Vieru și Octavian 
Nemescu, iar în ultimii doi ani (1996-1998), la Universitatea din Huddersfield, 
Marea Britanie. In 2001, Comisia Internațională de examinare și acordare a 
titlului de Doctor în muzică (UNMB în colaborare cu Universitatea din 
Hudderfield), reprezentată de Prof. Nigel Osborne, de la Universitatea din 
Edinburgh, și Prof. Margaret Lucy Wilkins, de la Universitatea din Hudderfield, și 
de către Acad. Cornel Taranu, Prof. Octavian Nemescu si Prof. Dan Buciu, de la 
Universitățile de Muzică din Cluj-Napoca și Bucuresti), îi atribuie titlul de Doctor, 
cu distincția Magna cum laude. Din 1995 Livia Teodorescu a parcurs toate 
treptele ierarhice în domeniul pedagogiei muzicale fiind, pe rând, asistent, 
lector, conferenţiar și profesor (din 2017), la catedra de compoziţie, forme și 
analize muzicale a Universităţii de Muzică din București. Concomitent, i se oferă 
șansa de a deveni profesor asociat adjunct pentru cercetare la Universitatea 
Monash din Melbourne (Australia), iar din lanuarie 2021 deţine funcţia de 
Director Artistic al Operei Naţionale București. Lucrările sale de amplă respiraţie 
- camerale, simfonice, de operă și balet - construite pe fundamente 
arhitectonice monumentale, susținute nu doar de elemente de inspirație 
folclorică, ci și de filonul sacru, religios, au obţinut în mai multe rânduri, 
începând din 2001, Premiile UCMR, Premiul Academiei Române (2008) - pentru 
lucrarea Remus și Romulus (trio pentru două viori si pian) -, iar în 2012 i s-a 
decernat Ordinul Naţional "Meritul Cultural” în grad de Cavaler. Lucrări ca 
Deesses de l'Air (2012) pentru flaut solo si orchestră de flaute (p. a. la Paris, cu 
Pierre Yves-Artaud si Orchestre de Flûtes Français), Ritual pentru fermecarea 
Aerului (1999), concert pentru flaut și orchestră (p. a. cu Pierre-Yves Artaud și 
Orchestra Universităţii din Huddersfield dirijată de Barrie Webb, în 2000, și cu 
Orchestra Naţională Radio dirijată de Alan Tongue, în 2002), D'Amore (1997), 

celor doi reprezentanţi proeminenţi ai literaturii si muzicii din România li 
s-au acordat onorurile cuvenite unei asemenea investituri, în Sesiunea 
Festivă din 2 lulie 2022, organizată în Marele Auditoriu Universitar din 
Salzburg Max-Reinhardt-Platz. 

Varujan Vosganian și Livia Teodorescu-Ciocănea, împreună cu 
întreaga suită de academicieni, au fost întâmpinați cu tradiționalul 
Imn/cântec academic Gaudeamus igitur, intonat de către Ansamblul 
Mozarteum, urmat de Salutul de bun venit rostit de către Președintele 
Academiei, Prof. Dr. Klaus Mainzer, succesorul directorului fondator al 
EASA, Prof. Dr. Dr. h. c. Felix Unger. Oficierea inaugurării noilor membri a 
revenit Prof. em. Dr. Maximilian Fussl si Prof. Dr. Klaus Mainzer care, prin 
cuvântările lor, le-au girat “excelența academică”, incredintati fiind ca 
noii aleși vor contribui atât la augmentarea prestigiului Academiei, cât și 
la acela al artei și culturii românești. 


Și, încă un aspect pe care ţin să îl subliniez, întrucât mi se pare 
definitoriu pentru înţelegerea exactă a personalităţii prolifice, dinamice, 
entuziaste și mai ales generoase a Violetei Dinescu: deși rezidentă în 
Germania din 1982, compozitoarea nu s-a dezis niciodată (așa cum, din 
păcate, procedează unii dintre artiștii stabiliți peste hotare) nici de știința 
muzicală dobândită în învățământul superior din România, ca discipolă, 
printre alţii, a maeștrilor Ștefan Niculescu, Myriam Marbe, Aurel Stroe, 
Liviu Comes, și nici de rădăcinile ancestrale ale folclorului autohton - , ale 
cărui seve pulsează în aproape toate creaţiile sale, mai discret sau explicit 
-, însușite la cursurile de etnomuzicologie predate de către neobosita 
discipolă și colaboratoare a lui Constantin Brăiloiu, Emilia Comisel. 

"Eu planific matematic, dar sună românește”! — recunoaște 
Violeta Dinescu. 


concert pentru oboi și orchestră, Cantata Mysterium tremendum (2016), sunt 
doar câteva dintre opusurile pe care Livia Teodorescu le situează în grupa "noii 
poetici”, pe care a initiat-o si pe care o denumește ”hipertimbralism” și 
“hiperspectralism”. Unul dintre succesele recente, de răsunet, obținute de către 
compozitoare a fost prilejuit de premiera absolută a operei Doamna cu cățelul, 
pe un scenariu scris de Alexander Hausvater după povestirea cu același nume de 
A. P. Cehov, montată pe scena Operei Naţionale din București în Mai 2022 în 
regia lui Alexandru Nagy, în interpretarea colectivului Operei bucureștene, sub 
bagheta dirijorului Vlad Conta, printre interpreţi numărându-se actorul Marius 
Bodochi, soprana Veronica Anușca, tenorul Adrian Dumitru, baritonul Vasile 
Chișu. Pe lângă activitatea componistică, Livia Teodorescu-Ciocănea s-a dedicat 
și domeniului de cercetare muzicologică fiind autoarea, pe lângă alte studii și 
cărți, a unui foarte elaborat și consistent Tratat de forme și analize muzicale 
premiat în 2007 de către UCMR. 
1 Cf. interviului realizat de către Constanze Bâttcher. Vezi și nota 5, supra. 

> Puterea modelatoare a cunoasterii 


Existenţa mai putin obișnuită a acestui tip de simpozioane 
organizate pe alte meridiane decat cele autohtone a fost remarcata si 
menţionată, cu diferite prilejuri, în revistele de specialitate din ţară, de 
condeiele autorizate ale muzicologilor Viorel Cosma, Mihai Cosma, 
Francisc László, Valentina Sandu-Dediu, Nicolae Teodoreanu, Bianca 
Tiplea Temes etc. 

Într-un articol publicat în revista Tribuna din Noiembrie 2008, 
muzicologul clujean Francisc László (1937-2010) se întreba cum se face că 
Centenarul naşterii compozitorului si  muzicologului, membru 
corespondent al Academiei Române, Sigismund Toduta (1908-1991), a 
fost sărbătorit nu doar la Cluj, ci și la Oldenburg, “printr-o manifestare 
memorială de trei zile, deși compozitorul clujean și-a terminat studiile în 
Italia, unde și-a luat și doctoratul în muzicologie”?7 Și, tot domnia sa 
răspundea: 


"Pentru că la nicio Universitate germană nu există un climat mai 
favorabil valorilor muzicii românești, ca la cea din Oldenburg”, iar 
“promotorul acestei orientări preferentiale este compozitoarea Violeta 
Dinescu”, cea care “depune eforturi demne de toată admiraţia și 
recunostinta noastră”. 


Cuvintele muzicologului Francisc László mi se par a fi un argument 
suficient de concludent, pentru a permite ca textul meu să aibă în vedere 
nu neapărat trecerea în revistă a simpozioanelor, cât o privire 
retrospectiv-sintetică asupra  tematicilor, varietdtii perspectivelor 
stilistice, caracterului interdisciplinar și tehnicilor comparative utilizate în 
demersurile lor analitice, cu deosebire de către specialiștii străini, 
întrucât, ideile și concluziile lor, bazate pe o documentare extrem de 
temeinică, oferă adesea puncte de vedere muzical-estetice originale 
asupra muzicii noastre. 

Contribuţia fundamentală a Violetei Dinescu la realizarea acestui 
proiect grandios, este acela de a le fi stimulat curiozitatea și dragostea 
pentru cunoașterea și familiarizarea cu specificul muzicii românești atât 
confratilor și altor oameni de artă și cultură — muzicologi, etnomuzicologi, 
filosofi, stiintifici, psihologi, teologi -, cât și studenţilor săi din cadrul 


1 Sigismund Toduta este primul muzician român investit cu titlul de doctor în 
muzicologie, obţinut în 1938, după studii intense de specializare la clasa de 
compoziţie a lui IIdebrando Pizetti, în cadrul vestitei Academii "Santa Cecilia” din 
Roma. 

Universităţii din Oldenburg. Maniera persuasivă a compozitoarei i-a 
determinat nu doar să se apropie de unele creaţii fie ale înaintașilor, din 
lista cărora nu au lipsit George Enescu sau Paul Constantinescu, fie de 
altele, ale creatorilor moderni și contemporani, din ţară și diaspora, ci și 
să învețe limba română! 

Spiritul științific, pertinenta și, foarte adesea, originalitatea 
abordărilor, ca și dezinvoltura comentatorilor în a se lansa în asocieri 
neașteptate, prin raportarea la domenii adiacente artei muzicale, au fost 
posibile și datorită faptului că, o parte dintre participanţii la simpozioane 
posedau o dublă specializare, cu doctorate în muzicologie și în filosofie, 
dând curs probabil unei tradiţii cu rădăcini adânci în antichitatea 
grecească, unde muzica stătea alături de filosofie, matematică, ba chiar 
de gramatică, dialectică și retorică. Cutuma a fost preluată cu secole în 
urmă și de învățământul academic german, astfel încât, un doctorat în 
muzică, trebuia/trebuie să fie neapărat dublat de un altul, în filosofie, sau 
măcar de o cercetare paralelă în domeniul filosofiei. O altă parte dintre 
conferentiari își extindea orizontul cunoașterii studiind, pe lângă 
compoziție, muzicologie și filosofie, istoria artei, psihologia, 
bizantinologia, exersându-se chiar în mânuirea unor instrumente 
europene și extraeuropene, ori în aprofundarea limbii (gramaticii) si 
literaturii germane, a limbilor romanice, slave și orientale, chiar a limbii 
române, tocmai cu scopul de a pătrunde în pliurile cele mai adânci ale 
particularitatilor fiecărei structuri muzicale mai putin sau deloc cunoscută 
până atunci. 


> Carti de vizita 


Se spune ca, pentru a intelege cat mai corect si mai exact sensul a 
ceea ce dorim să ne comunicam reciproc, e necesar ca partenerii de 
dialog să-și definească termenii. Parafrazând, aș spune că, pentru a avea 
certitudinea validității ideilor si soluţiilor expuse și adoptate în anumite 
împrejurări, e imperios necesar să cunoaștem statura profesională si 
intelectuală a comunicatorilor. Este ceea ce încerc să creionez în rândurile 
de fata referindu-mă strict la perioada 2006-2021, pe baza materialului 
documentar pus la dispoziţie de către Violeta Dinescu. 


Încep prin a spicui câteva nume ale conferentiarilor din spaţiul 
german: Jan Crummenerl (n. 1965), absolvent al disciplinelor compoziție, 
muzicologie, filosofie, pedagogie și orgă la Universitatea din Köln, doctor 
în muzicologie; Michael Heinemann (n. 1959), absolvent, al cursurilor de 
muzică bisericească și orgă, ca și al celor de muzicologie, filosofie și istoria 
artei, la Universitățile din Köln, Bonn și Berlin, profesor la Hochschule fur 

Musik “Carl Maria von Weber” din Dresda; Eva-Maria Houben (n. 1955), 
cu studii de compoziţie, teoria muzicii, orgă, gramatică, profesoară la 
Universitatea Tehnică (TU) din Dortmund, și la Institut fur Musik und 
Musikwissenschaft/Departamentul de Muzică și Muzicologie (1993- 
2021); Martin Kowalewski (n. 1976), cu studii de filosofie, psihologie, 
limba și literatura germană la Universitățile din Hamburg și Oldenburg, 
doctor în muzicologie cu o teză axată pe lucrări românești cu structuri 
heterofonice și ison, intitulată Spațiul în muzică; Bei Peng (n. 1979, 
China), licenţiată în arte, pian și pedagogie, compoziţie și filosofie la 
Universitatea din Oldenburg; David Bartosch (n. 1989), cu studii de 
gramatică umanistă orientată muzical și de limbă chineză, licenţiat în 
filosofie și muzicologie, și, de asemenea, inițiat în mânuirea setâr-ului 
persan; Silke Wulf, licenţiată în filosofie și muzicologie la Universitatea din 
Köln, preocupată intens de filosofia și estetica muzicală și de filosofia 
medievală, cu precădere de “timpul în muzică” din scrierile Despre muzică 
ale Sf. Augustin, membru fondator al Academiei de Istorie Intelectuală 
Europeană “Kueser”, printre altele, asistent de cercetare la Institutul de 
Filosofie și cadru didactic la Catedra de Istoria filosofiei din Oldenburg; 
Ulrike J. Sienknecht (n. 1966), doctor în biologie la Universitatea din 
Hamburg, licenţiată în filosofie și științele educaţiei la Universitatea din 
Oldenburg; Roberto Reale (n. 1974), cu masterat în muzică și limba 
engleză, autor al tezei de doctorat, sub îndrumarea Violetei Dinescu, 
având ca temă Elemente de bocet în opera Oedipe de George Enescu; Ulla 
Levens (n. 1953), specializată în informatică, matematică și muzică, 
interpretă la vioară, violă si berimbau (instrument de percuție cu o 
singură coardă, de origine africană), pasionată de muzica experimentală 
și improvizație; Monica Jager (n. 1971), absolventă a disciplinelor muzică 
și științe sociale (Universitatea din Köln), participantă la ediţiile din 2001, 
2003, 2011 ale Simpozionului International "George Enescu” de la 
București, doctor în muzicologie cu teza Creaţia lui Dinu Lipatti ca parte a 
Modernismului European, susținută în 2008 la Universitatea TU 
Dortmund; Adalbert Grote (1957), absolvent al cursurilor de muzicologie, 
pedagogie, etnologia muzicii, istorie si compoziţie din cadrul 
Universitatilor din Köln si Berlin, participant la ediţiile din 2009, 2011, 
2013 ale simpozionului International ”George Enescu” de la Bucuresti, iar 
în 2017 la Simpozionul organizat in cadrul Săptămânii Internationale a 
Muzicii Noi; Arne Sanders (n. 1975), cu studii de muzicologie, filosofie, 
limba germană și istoria artei la Universitățile din Dusseldorf și Berlin etc. 

Prezentările inter- și trans-disciplinare ale personalităților 
germane captivate de bogăţia timbrală, stilistică, tehnico-expresivă a 
muzicii românești, ca și de soliditatea construcţiilor sonore ale 
compozitorilor noștri au alternat, într-un spirit de emulatie compatibil ca 

prestanta profesională și altitudine spirituală, cu  prezentările 
muzicienilor din România, remarcabili la rândul lor: Francisc László (1937- 
2010), muzicolog doctor, fondator al Societăţii Române Mozart (1991); 
Clemansa-Liliana Firca (1934-2012), muzicolog doctor, exeget de 
prestigiu al operei enesciene, autoare a nenumărate studii, articole, cărţi, 
ca și a unui Catalog tematic al creaţiei lui George Enescul, indispensabil 
oricărei cercetări serioase a partiturilor muzicianului român; Gheorghe 
Firca (1935-2016), doctor în muzicologie, cu teza Structuri și funcţii în 
armonia modală, specializat în domeniu la Universitățile din București — 
cu George Breazul - și Saarbriicken, cu Walter Wiora; Corneliu Dan 
Georgescu (n. 1938), compozitor, muzicolog, etnolog cu stadii de 
perfecţionare la cursurile de compoziţie de la Darmstadt, susţinute de 
Stockhausen, Xenakis, Ligeti, printre alţii, ca și la cursurile de folclor și 
compoziţie din Bulgaria și Olanda, cercetător la Institutul de Cercetări 
Etnologice si  Dialectologice din Bucuresti (1967-1974) și la 
Internationalen Institut für traditionelle Musik din Berlin (1989-1991); 
Valentin Timaru (n. 1949), compozitor și muzicolog clujean, cu o teză de 
doctorat despre Simfonismul enescian?, profesor de forme și analize 
muzicale la Academia de Muzică din Cluj-Napoca; Speranţa Rădulescu 
(1949-2022), etnomuzicolog, antropolog, doctor în muzicologie, 
specialistă în muzicile de tradiţie orală, cercetător științific la Institutul de 
Cercetări Etnologice si Dialectologice "Constantin Brăiloiu” din Bucuresti, 
autoare a unui număr impresionant de studii, articole și volume dedicate 
diferitelor probleme de limbaj din folclorul tradițional românesc și din 
lume, publicate la edituri din ţară, din Europa și SUA etc.; Nicolae 
Teodoreanu (1962-2018), compozitor, discipol al maeștrilor Stefan 
Niculescu, Aurel Stroe, Anatol Vieru la Universitatea de Muzică din 
Bucuresti, domeniu în care se perfectioneaza, graţie burselor Herder si 
DAAD, la Universitățile din Viena si Berlin, doctor în etnomuzicologie cu 
teza Sisteme de intonatie în folclorul românesc; Sherban Lupu (n. 1952), 
violonist, discipol al profesorului George Manoliu, la București, și al 
maeștrilor Yehudi Menuhin, Henryk Szeryng, la cursurile de la Guildhall 
School of Music din Londra, ca și al faimoasei Dorothy De Lay, în SUA, fost 
profesor de vioară la Universitatea din Illinois și concert-maestru asociat 


1 Catalogul a apărut la Editura Muzicală în 1985, a cunoscut 14 ediţii și a fost 
tradus în trei limbi de circulaţie internaţională, iar în 2010 a fost reeditat sub 
denumirea de Noul Catalog tematic al creației lui George Enescu. 

2 Teza de doctorat a compozitorului clujean a fost tipărită în 1992, la Editura 
Muzicală din București, fiind încununată cu Premiul Academiei Române și cu 
Premiul UCMR. Volumul Simfonismul enescian a fost precedat, în 1990, de vol. | 
al Tratatului de Forme și Analize muzicale (Editura Academiei de Muzică din Cluj- 
Napoca), și succedat, în 1994, de cel de-al II-lea volum al Tratatului. 

al Operei din San Francisco, Doctor Honoris Causa al Academiei de Muzica 
din Cluj-Napoca, celebru în tara si în lume pentru autenticitatea 
interpretărilor opus-urilor violonistice ale lui George Enescu, a căror 
integrală a fost înregistrată pe o serie de CD-uri, la casa Electrecord, unul 
dintre meritele sale incontestabile fiind reconstituirea, în colaborare cu 
enescologul, acad. Cornel Taranu, și punerea în circulație mondială a 
partiturii descoperită în schiţe, în Arhiva Muzeului National "George 
Enescu” din București, Caprice Roumain pentru vioară și orchestră etc.; 
Ana Szilagyi (n. 1971), compozitoare, pianistă, organistă, doctor in 
muzicologie cu teza intitulată Relaţia dintre timp și formă în muzica sec. 
XX, studentă a compozitorilor Aurel Stroe, Dan Dediu, Doina Rotaru la 
Universitatea de Muzică din București, specializată și în compoziția 
electroacustică, la clasa profesorului Dieter Kaufmann de la Universitatea 
de Muzică și Arte ale Spectacolului din Viena, unde susţine și un doctorat 
cu tema Incomensurabilitatea în muzica lui Aurel Stroe — disertaţie care, 
publicată sub formă de volum, va fi distinsă, în 2011, cu Premiul de 
excelență al Ministerului Federal al Științei și Cercetării; Constantin 
Secară (n. 1962), muzicolog, doctor în bizantinologie, etnolog, cercetător 
la Institutul de Etnografie și Folclor „Constantin Brăiloiu” al Academiei 
Române, și interpret de muzică bizantină; Laura Manolache (n. 1959), 
compozitoare și doctor în muzicologie, cu teza Amurgul evului tonal, cu 
stagii de specializare la cursurile de vară de la Darmstadt, facilitate de 
bursele DAAD din Köln și Osnabruck, precum și la cursurile de la Viena, ca 
urmare a obţinerii bursei ”M. Elias”, directoare a Muzeului "George 
Enescu” (2006-2012) și membră a Secţiei Române a Societăţii 
Internaționale pentru Muzică Contemporană (SNR-SIMC, din 1991); Mihai 
Cosma (n. 1965), doctor în muzicologie, critic muzical, regizor, scenarist și 
producător de filme documentare cu subiecte muzicale, singurul român 
membru în juriul mondial al Premiilor Oscar ale Operei, profesor la 
Catedra de Muzicologie a Universităţii de Muzică din București etc. 

Ideile, analizele, comentariile alternative ale reprezentanților 
celor două spaţii geografice, Est-Vest, despre a căror competenţă și 
erudiție vorbesc de la sine despre amploarea și diversitatea preocupărilor 
lor muzicale și extra-muzicale, au restituit creației românești moderne și 
contemporane o statură impozantă binemeritată, și o perspectivă de o 
complexitate fără precedent. 


> Strategii organizatorice 


Din dorinta de a evidentia punctele forte ale componisticii si 
muzicologiei romanesti — traditia bizantin-ortodoxd, cu extensie tnspre 
forma de ison, resursele folclorului ancestral cu reverberatii in heterofonie 

și ramificații în heterofonia polifonizatd; ecourile post-enesciene, 
polistilismul, ca simbioză ingenioasă, savantă între tradiţie și inovație, 
între concepte literare, procedee artistice, figuri de stil, ca de pildă inter- 
și paratextualitatea, colajul, aluzia, și, nu în ultimul rând, tipologii și 
tehnici ale naraţiunii - termen încetățenit în ultima vreme atât în sfera 
culturală, cât și în cea socio-politică -, Violeta Dinescu a gândit, cu 
inteligență și precizie matematică, o strategie flexibilă, de maximă 
eficienţă a structurii simpozioanelor. |. Fiecare sesiune a fost moderată 
alternativ, a) de câte un singur reprezentant al celor două zone 
geografice, b) de câte un cuplu româno-german, sau c) de câte un duo 
exclusiv german sau exclusiv român. Il. Temele puse în discuţie au fost fie 
a) de sine stătătoare, axate pe analizarea creaţiei câte unui singur 
compozitor, sub formă de Portrete componistice (George Enescu, Paul 
Constantinescu, Sigismund Toduta, Pascal Bentoiu, Ștefan Niculescu, 
Myriam Marbe, Aurel Stroe, Corneliu Dan Georgescu), fie b) plasate chiar 
în deschiderea sesiunilor, ori prefatate și încheiate cu câte un concert de 
lucrări sugestive pentru varietatea stilistică, de limbaje și generaţii a 
opusurilor respective, fie c) dezbătute, în final, de către toți participanţii 
la simpozion, reuniți în jurul unei "mese rotunde”, care să faciliteze 
schimbul inter- și multicultural de opinii și concluzii referitoare la 
impresiile produse de audițiile muzicale, ca și de ideile conţinute în 
prelegerile muzicologice ale conferentiarilor. 

Proiectate aidoma unor forme concentrice, sau, uneori, analoge 
temei cu variatiuni, simpozioanele s-au constituit, încă de la început, în 
adevărate “laboratoare” de sondare și disecare a mecanismelor. și 
limbajelor utilizate de creatorii români, apte să pună în valoare, din 
interior, bogăţia stilistică, expresivă, estetică a fenomenului componistic 
din întreaga istorie a muzicii românești, demonstrând perfecta ei 
adecvare la tendințele europene ale timpului. 

Simpla parcurgere a titlurilor este, îndeobște, grăitoare în privinţa 
definirii fizionomiei ideatice a temelor abordate, reliefând percutanta 
spiritului de observaţie al referentilor, și, uneori, ineditul tratării lor. 
Faptul că eterofonia, dar mai ales serialismul și atonalismul, sau recursul 
la motive de sorginte extra-europeană apărute în Europa Occidentală în 
prima jumătate a secolului XX, au fost preluate și de către creatorii noștri 
- chiar dacă veneau în contradicție cu tezele ideologiei comuniste ale 
momentului, care interziceau propagarea influențelor străine, 
”decadente”, în arta care se dorea a fi supusă exclusiv principiilor realist- 
socialiste — se regăsesc în sintagme ca Timpul schimbării: George Enescu 
(Noiembrie 2006); Compoziții suspectate: Pascal Bentoiu și Stefan 
Niculescu (Noiembrie 2007); Timpuri intermediare. Sigismund Toduţă si 
școala de compoziție din Cluj-Napoca (2008) etc. Acestea s-au interferat, 

subtil, cu altele, centrate pe resursele bizantine bunăoară, utilizate în 
paralel, aproape în regim de ”samizdat”, de către compozitorii nostri (vezi 
tema Simpozionului din Decembrie 2009, Tradiţii bizantine, balcanice și 
orientale — Procese de asimilare: Paul Constantinescu și muzicii timpului 
nostru, un subiect propice analizării ramificate a elementelor tipice 
culturii bizantine și asimilării lor în modernitate). 


> Simpozioanele Zwischen Zeiten — 
modele de rigoare stiintifica si inventivitate 


Precedată de un program muzical alcătuit din piese mici, pentru 
voce și pian ale muzicianului român, suita comunicărilor incluse în 
Simpozionul din 2009 (4-16 Decembrie), cu tema Paul Constantinescu și 
muzica timpului său, a surprins varii aspecte de limbaj, de la cele de 
tradiţie bizantină, la cele de inspiraţie folclorică prezente în partiturile 
compozitorului aniversat la împlinirea unui secol de la naștere. Gheorghe 
Firca a ales Oratoriul bizantin de Crăciun (1947), considerând că, "pentru 
prima dată în domeniul muzicii creștin-ortodoxe, Constantinescu găsește 
și o formulă care, nu numai că face dreptate structurii ethosului cântărilor 
bizantine într-un mod polifonic-armonios, ci și formal-structural...”; 
Corneliu Dan Georgescu a analizat “Genul chromaticus”, decelabil în 
egală măsură "în tradițiile muzicale” și “in muzica bizantină din 
România”, aducând un Omagiu lui Paul Constantinescu, a cărui 
"contribuţie în acest domeniu este una dintre cele mai consistente și 
originale”; Mihai Cosma i-a analizat creaţia situând-o între Bizanţ și 
Europa, insistând asupra "limbajului compozițional și a altor indicii ale 
literaturii muzicale”, ca și asupra ”particularităţilor acestei lucrări [opera 
O noapte furtunoasă] în context istoric”; în comunicarea sa, muzicologul 
clujean Oana Andreica a tratat Elementele de ritualuri ortodoxe în 
"Liturghia în stil psaltic”, și felul în care autorul “reușește să îmbine 
cântările tradiționale bizantine cu tehnicile moderne de polifonie...”; 
Michael Heinemann a tratat Folclorul arhaic în oratoriile lui Paul 
Constantinescu, încadrându-l în limbajul muzical dezvoltat la mijlocul 
secolului al XX-lea, când dobândea identitate distinctă prin "recurgerea la 
tehnici arhaice și tradiţii străvechi”. Despre folosirea tradiției bizantin- 
ortodoxe în Oratoriile bizantine a fost vorba și în comunicarea 
compozitorului clujean Valentin Timaru, în textul lui Constantin Secară, 
etnomuzicologul subliniind “importanţa acordată de către autor 
transcrierii modurilor, formulelor și distorsiunilor bizantine specifice”, dar 

si în prelegerea muzicologului clujean Bianca Tiplea Temes’, care a recurs 
la o "abordare hermeneutică” în Descifrarea muzicală și iconografică a 
secţiunii Buna Vestire din Oratoriul de Crăciun. Foarte interesante mi s-au 
părut și comunicările Evei-Maria Houben — “ca o voce...” -, autoarea 
sesizand că, "în pasaje solo din lucrări orchestrale extinse, există adesea 
secţiuni în care instrumentul începe să «vorbeasca»”, în spiritul originilor 
și tradiţiilor instrumentale” în "tempo rubato, cu un design ritmic liber, 
quasi improvisando...” (ex. Toccata pentru pian, Balada pentru violoncel 
și orchestră, Concertul pentru vioară și orchestră), și, de asemenea, cea 
semnată de Bei Peng & David Bartosch, Muzică și putere în Bizanţ și China 
antică (secolele 8-13) - o "paralelă structurală între Imperiile Bizantin si 
Chinez, două centre istorice de putere într-un spațiu eurasiatic contiguu, 
unde ceremoniile muzicale au o funcție de susținere a statului”; Adalbert 
Grote a integrat opus-urile din perioada 1934-1937 ale compozitorului 
roman în "tradiția austriacă”; pe Martin Kowalewski îl preocupă 
Regularitatea și spaţiul în muzica lui Paul Constantinescu, bazându-și 
"investigația pe conceptul de Gestalt”. Emotionanta evocarea pianistei 
Lory Wallfisch? despre momentul întâlnirii cu Paul Constantinescu aflat 


1 Absolventă a cursurilor de pian și muzicologie de la Academia de Muzică din 
Cluj-Napoca, dr. în muzicologie, cu o teză axată pe Monografia compozitorul 
clujean Augustin Bena (2002), cadru didactic la Catedra de Teorie muzicală a 
aceleiași Academii, Bianca Temes Tiplea (n. 1969) face parte din generatia 
muzicologilor care se disting cu adevărat prin “excelență academică”, fiind 
"capabili să gândească interdisciplinar”. Dornică să-și îmbogăţească și 
perfecționeze știința muzicologică, Bianca Temeș participă la cursurile Școlii de 
Vară susţinute de către Prof. Alan Tongue la Centrul de creaţie artistică ”Tyroen 
Gutherie” din Annaghmakerrig (Irlanda, 1994); la Cursurile de Măiestrie ale 
compozitorului Aurel Stroe (1995), și la o seamă de alte specializări: în cadrul 
Săptămânii Muzicii Antice - Muzica pentru tastaturi (sec. XV-XVI) desfășurată la 
Gijon, Spania (2005); la Departamentul de Istoria Artei și Muzicologie, al 
Universităţii din Ovideo, unde susţine teza de doctorat cu tema „Nocturna în 
repertoriul muzical al secolului XX. Estetică și tipologii structurale” (2007), sau la 
Universitatea din Cambridge (2010, 2011) etc. Prezența ei constantă la 
Conferinţe, Simpozioane internationale, din tara și de peste hotare, precum și 
cronicile muzicale și studiile pe care le semnează în presa de specialitate din 
România, dar și din Elveţia și Statele Unite, au atras atenţia forurilor muzicale 
străine, multe dintre acestea fiind încântate să beneficieze de abilităţile ei 
profesionale, în calitate de visiting professor, oferindu-i și Burse în acest sens: 
Universitățile din Oviedo si Cambridge (2010-2011), Fundaţia "Paul Sacher”, 
Basel, Elveția (2011-2012), Institutul Superior de Studii Muzicale ”P. Mascagni”, 
Livorno, Italia (2012) etc. 
2 Pianistă americană de origine română (1921-2011), Lory Wallfisch a fost 
studenta maestrei Florica Musicescu, la Conservatorul Regal de Muzică din 
București, a susținut conferinţe în întreaga lume despre muzica românească, în 
special despre operele lui George Enescu și Dinu Lipatti, a cântat, ca solistă, sau 

atunci pe patul de spital al Clinicii Sf. Maria din Lucerna, chiar înaintea 
morţii compozitorului (1963). 

Astfel de momente-eveniment, ca cel la care m-am referit 
anterior, s-au repetat periodic, intersectând seria comunicărilor cu 
tematici variate, menite să fixeze puncte de reper algoritmice, decisive în 
evoluţia creaţiei românești. De pildă, lucrările Simpozionului din 
Noiembrie 2010 au fost închinate integral compozitoarei Myriam Marbe 
din dorinţa de a semnala direcţiile în care a iradiat știința și imaginaţia 
nepretuitei mentore a Violetei Dinescu, în gândirea muzicală a breslei 
feminine, sub un titlu emblematic: Muzică și creativitate astăzi. Myriam 
Marbe și compozitoarele române în contextul european al secolelor XX- 
XXI. 


O prima parte a Simpozionului din 2011, organizat si moderat de 
către Violeta Dinescu si Roberto Reale, în colaborare, ca de obicei, cu 
HWK (Hanse-Wissenschaftskolleg Delmenhorst/ Colegiul de Științe 
Hanseatice/Avansate Delmenhorst), a fost consacrat memoriei pianistei 
Lory Wallfisch, sintagma inițială a seriei devenind din Zwischen Zeiten / 
Între timpuri, Zwischen Zeiten und Welten / Între timpuri (vremuri) si lumi. 
Această deviză, de larga generalitate, i-a permis Violetei Dinescu sa aducă 
laolaltă Viata si opera a două personalități proeminente ale istoriei 
muzicii universale, care au facut parte si din viata si arta interpretativă ale 
pianistei Lory Wallfisch: Béla Bartók si George Enescu. Desfășurat pe 
parcursul a patru zile, Simpozionul a debutat în 18 Noiembrie cu 
Vernisajul expozitiei Enescu — Bartók organizată şi comentată de către 
muzicologii Clemansa-Liliana Firca si Laura Manolache - pe atunci 
directoarea Muzeului ”George Enescu” din Bucuresti. Sesiunea de 
comunicări științifice a fost precedată de un concert cu lucrări de Franz 
Liszt și George Enescu interpretate de către pianistul Tibor Szasz?. 


în duo cu soțul ei, violistul Ernst Wallfisch, pe scene de concert importante din 
Europa, Statele Unite, Africa de Nord, Israel, a fost Presedinta Fundaţiei Enescu 
din Statele Unite si Profesor Emeritus la Colegiul Smith din Northhampton- 
Massachusetts. Spre sfârșitul vieții a editat CD-ul intitulat Festival de Muzică 
Românească, apărut in Germania, si a demarat traducerea în limba engleză a 
volumului Capodopere enesciene de Pascal Bentoiu, versiune tipărită în SUA. 

1 Pianist si muzicolog, născut în 1948 la Clui, din părinti de etnie maghiară, Tibor 
Szász si-a început ucenicia de timpuriu, studiind pianul la Conservatorul din Clui, 
la clasa profesoarei Eliza Ciolan - discipola a lui Alfred Cortot la Ecole Normale 
de Musique din Paris; a debutat la vârsta de 16 ani, sub bagheta lui Antonin 
Ciolan, discipol la rândul său al lui Arthur Nikisch, la Conservatorul din Leipzig; a 
urmat studii de perfectionare în Statele Unite, cu Leon Fleischer, printre altii; în 
1967 obţine titlul de laureat al Concursului International pentru pian ”George 

Concertul din 18 Noiembrie a fost urmat, a doua zi (19 Noiembrie), 
de un adevărat desant al specialiștilor români și străini pregătiți să 
abordeze cele mai importante detalii din vieţile și creaţiile celor doi 
compozitori, născuţi în același an: 1881. În acest sens, au fost aduse în 
discuţie teme adecvate, precum cele expuse de către Adalbert Grote - 
Probă de talent — gânduri de început. Evoluţia lui George Enescu și Bela 
Bartok (cu exemplificări ale liedurilor selectate, interpretate de către 
soprana olandeză Julia Bronkhorst); John Sorensen — Drama secretă: 
Enescu, Dragoste și Oedip (moderator Roberto Reale); Salvatore 
Costantino! — Metodologia muzicală: Maestrul George Enescu și Maestrul 
Béla Bartok: două căi, un singur tel; Corneliu Dan Georgescu — 
Creativitate stilistică. Divergente in muzica secolului XX. Enescu si Bela 
Bartok — o consideraţie critică (moderator Michael Heinemann); Vincent 
Rastădter — Citatul folcloric la Bartok și Enescu — o comparaţie; Raluca 
Stirbat — Suita op. 10 in Re major de George Enescu. O fuziune unică între 
impresionism, neo-baroc, Romantismul târziu si melosul românesc?; Tibor 
Szász — Modele traditionale-orientale in muzica pentru pian inspirată de 
clopot, a lui Enescu, în Sonata în fa diez minor nr. 1, op. 24 nr. 1, și în Coral 
din Carillon nocturne (moderator Violeta Dinescu). 

Studiul lui Tibor Szász constă dintr-o analiză comparativă 
excepţională. Prevalându-se de afirmaţia lui Enescu: 


“limbajul muzical în care mi-am găsit poate adevărata expresie 
este în mod aparent cel al contemporanilor mei, el diferă de fapt radical 
de al lor, purtând în mod profund sper amprenta trecutului din care a 
crescut“, 

pianistul face o paralelă sui generis între efectele de clopot 
specifice opusurilor enesciene, și altele, similare, descoperite în partituri 
de Beethoven, Brahms, Chopin, Schumann, Saint-Saéns, Musorgski... La 


Enescu”, iar din 1993 este profesor de pian la Universitatea de Muzică din 
Freiburg. 
1 Filosof și profesor (n. 1939) de metodologie didactică la Universitatea din 
Calabria/ltalia, Costantino este autorul câtorva volume închinate dialecticii 
heaeliene ca limbai, precum si al unei cărti intitulată // destino di un uomo: 
Oedipe di Georae Enescu/Destinul unui om: Oedipe de George Enescu, apărut în 
2009 la Clueb, Bologna, Italia. 
2 Cu totul deosebită, datorită analizei minutioase, dar și consideratiilor originale, 
adesea contrare opiniilor comune, emise cu aplombul cercetătorului interesat 
în aceeași măsură de funcționalitatea materialului sonor, cât și de substratul său 
psihic, spiritual ascuns în fiecare sunet, în fiecare măsură sau indicație agogică, 
prelegerea Ralucăi Stirbat este, în fapt, o variantă concentrată a ideilor expuse 
într-un studiu mai amplu dedicat acestui op. 10 enescian, ” Des cloches sonores”. 
Studiul a fost introdus în volumul George Enescu. Creaţia pentru pian, apărut la 
Editura Muzicală în 2022 sub semnătura pianistei. Pentru detalii, vezi pp. 47-82. 

fel de originale si pertinente, argumentate cu exemple muzicale 
adecvate, sunt si observaţiile, comentariile și concluziile sale?. 

Ziua de 19 Noiembrie 2011 s-a încheiat cu alte câteva prelegeri 
demne de menţionat, moderate tot de către Violeta Dinescu: Béla Bartok 
și armonicele modale (Gheorghe Firca); Parlando rubato și ritmul 
divizional în operele lui Enescu si Bartok: studiu despre Sonatele pentru 
pian si vioară (Eva-Maria Houben), și Metode de modelare a formei la 
Bartok şi Enescu (Martin Kowalewski). Nu mai puţin atrăgătoare s-au 
dovedit a fi și comunicările din 20 Noiembrie: O privire de ansamblu 
asupra receptării lui Bartok și Enescu (Bei Peng); Sonatele pentru pian de 
Enescu și Bartok: Aspecte ale unei posibile schimbări de paradigmă 
(Michael Heinemann) - moderator Eva-Maria Houben; apoi, Posibile 
influenţe evreiești în operele lui George Enescu (Speranţa Rădulescu) și 
Arta lăutarului popular și impactul ei asupra lucrărilor pentru vioară de 
Bela Bartok și George Enescu (Sherban Lupu) — moderator Roberto Reale. 
Simpozionul anului 2011 s-a încheiat, simetric, cu un concert alcătuit din 
pagini de J. S. Bach, Béla Bartók si George Enescu interpretate de 
Cvartetul ”Ventapane” al Filarmonicii de Stat din Oldenburg, și de către 
violoniștii Lev Gelbard (vioara | a Cvartetului, totodată concert-maestru al 
ansamblului ”Virtuozii” din Moscova) și Sherban Lupu. 

Anul 2012 a fost rezervat unei priviri retrospective, dar cu 
deschideri înspre viitor a Simpozioanelor, sub genericul Simpozioane 
dintr-o privire (2006-2021). 

În 2013 (8-10 Noiembrie) se revine la titulatura iniţială, Între 
timpuri, dar apare și o noutate în privinţa strategiei de valorificare a 
patrimoniului componistic românesc, și anume comentarea, în tandem- 
uri muzicologice, a câtorva compoziţii reprezentative. În 9 Noiembrie: 
Canti per Europa de Theodor Grigoriu (comentatori Laura Manolache & 
Michael Heinemann), Clepsidra | de Anatol Vieru (Eva-Maria Houben & 
Corneliu Dan Georgescu), Sinfonia nr. 3, Metamorfoze pe tema “Sonatei 
lunii” de Tiberiu Olah (Laura Manolache & Roberto Reale), Prairie, Priéres 
— Concert pentru saxofon si orchestră de Aurel Stroe (Corneliu Dan 
Georgescu & Violeta Dinescu), iar în 10 Noiembrie, un portret al 
muzicologului Gheorghe Firca, schițat de Ana von Bülow? & Adalbert 


1 Cei interesaţi să afle amănunte despre subiectul prezentat de către Tibor Szasz, 
pot să-i consulte studiul accesând linkul Simpozionul Zwischen Zeiten 2011, 
Delmenhorst, 18-20 noiembrie 

2 Născută Popescu, Ana von Bülow și-a făcut studiile la Universitatea de Muzica 
din București, sub îndrumarea lui profesorilor Viorel Cosma, Grigore 
Constantinescu, Ștefan Niculescu, Aurel Stroe, Liviu Comes și Dinu Ciocan, și a 
pianistelor Ana Pitiș și loana Minei, după care s-a specializat, la Frankfurt, în 
domeniul jurnalismului și muzicologiei. 

Grote. Simpozionul a fost anticipat, în 8 Noiembrie, de lansarea noului CD 
al pianistei Raluca Stirbat, cu Pieces Impromptues op. 18 de George 
Enescu, Joujoux pour (Ma)Dame de Mihail Jora și Dansuri româneşti de 
Bela Bartok, prezentat de însăși protagonista. 

Conferinţele programate pentru Simpozionul anului 2014 s-au 
concentrat în jurul uneia dintre problematicile de răscruce ale gândirii 
muzicale moderne și contemporane: /sonul - cel care a dat și titlul generic 
al sesiunii de comunicări, Isonul ca idee de gestalt pentru apariţia unei noi 
forme în muzica secolului XX. Dată fiind polivalenta subiectului, din care au 
decurs și feluritele puncte de vedere în tratarea acestei forme-concept, de 
la Enescu la Aurel Stroe, și de la Corneliu Dan Georgescu la Gabriel 
Mălăncioiu, dezbaterea subiectului a continuat și pe parcursul 
Simpozionului din 2015, organizatorii ambelor ediţii fiind Violeta Dinescu și 
Roberto Reale. 

Prima zi a Simpozionului din 2014 (7 Noiembrie) a debutat cu un 
concert onorat de ilustra prezenţă a Trio-ului "Contraste” (lon Bogdan 
Ştefănescu - flaut, Sorin Petrescu — pian, Doru Roman — percuție), în 
realitate “maestrul de ceremonii” muzicale în aproape toate ediţiile 
simpozioanelor. În program: Triguna (sinteză a conceptelor din filosofia 
indiană Tamas - inertia, Rajas - mișcarea, Sattva - stabilitatea, puritatea, 
esenţa, lumina) de Gabriel Mălăncioiu. Pentru a reda simbolismul 
polisemantic al termenului, compozitorul a apelat la “rezonanţa sonoră 
naturală” și la unele “structuri armonice imponderabile” ce sugerează "un 
timp trans-temporal”. Au urmat Continuum Y de Irina Odagescu-Tutuianu 
- o prelungire vibrationala, parcă, a misterioaselor flageolete, de dincolo 
de timp, ale viorii din partea mediană a Sonatei a 3-a pentru pian și vioară 
de George Enescu; Murmeln (Murmur, dar și Rugăciune murmurată) de 
Nicolae Teodoreanu; Zece piese pastorale pentru orgă și clavecin de 
Aurel Stroe, și Carillon nocturne de George Enescu în versiunea pentru 
trio. Atmosfera transfigurata, de plutire într-un spaţiu rarefiat, 
suprasensibil al muzicii, a pregătit terenul pentru disecarea fenomenului, 
de către Nicolae Teodoreanu, în prelegerea care a succedat concertului, 
sub deviza Isonul în tradiția muzicii bisericești bizantine din România. 
Autorul a ales ca argumente sonore Culorile Elegiei de Corneliu Dan 
Georgescu — o definire ”muzical-arhetipala” în 16 segmente, ca tot atâtea 
nuanţe ale acestei "dispoziţii elegiace” care trece de la "nostalgie si 
melancolie la dor și durere”; Noison de Nicolae Teodoreanu — o muzică 
descinsă din seva bocetelor ancestrale, ca un suflu hieratic, murmurat 
multifonic de flaut -, și câteva Motive ardelenești de Corneliu Dan 
Georgescu. Cea de-a doua zi, 8 Noiembrie, a început printr-un joc de idei 
în oglindă: Corneliu Dan Georgescu a fost cel care a vorbit despre Forma 
de Ison în tradiția muzicală românească, idee preluată de Constantin 

Secară și transferată la Forma de Ison în muzica bizantin-ortodoxă din 
România; Laura Manolache și Adalbert Grote s-au referit la Aforisme 
pentru cor, si la ciclul Ison pentru orchestră de Ștefan Niculescu — isonul 
fiind, după cum se știe, una dintre formele intens utilizate și teoretizate 
de către compozitor într-o suită de studii, alături de "fenomenul sonor 
numit eterofonie”?, pe când, Eva-Maria Houben si Roberto Reale, s-au 
focusat pe /sonul din mișcările lente ale Sonatelor pentru pian și vioară, si 
din opera Oedipe de George Enescu, identificând și delimitând spațiul 
dintre monofonie și polifonie. În ultima zi a Simpozionului (9 Noiembrie), 
Corneliu Dan Georgescu și Nicolae Teodoreanu au explicat felul în care 
au experimentat în creaţia proprie forma de /son. Explicatiile lor au fost 
completate de glosările muzicologilor Eva-Maria Houben și Michael 
Heinemann, pe marginea celor două viziuni componistice. 

Așa cum spuneam, Simpozionul din 2015 a prelungit explorarea 
Isonului în alte forme de polifonie în muzica românească a secolelor XX- 
XXI, prin conferinţa susținută de către Michael Sukale, Ton și semnificaţie. 
Poziţia Isonului în spaţiul muzical - ocazie cu care a fost lansat și cel de-al 
treilea volum din seria Arhiva pentru Muzică, surse și cercetare est- 
europeană, destinat operei componistice a lui Pascal Bentoiu, și 
prezentat de către Michael Heinemann. Simpozionul a beneficiat, din 
nou, de arta incomparabilă a Trio-ului ”Contraste”, interpretând piese de 
Laura Manolache, Livia Teodorescu-Ciocănea, Felicia Donceanu, Marta- 
Marina Vlad, Cornelia Tăutu, Doina Rotaru. 

Unul dintre cele mai interesante și captivante Simpozioane a fost, 
cu siguranţă, cel din 2016, în care pianistul Sorin Petrescu și seria de 
comunicări care i-a urmat, au relevat Dimensiunea tragică a muzicii lui 
Aurel Stroe, vastitatea, profunzimea, ineditul, caracterul inter- și trans- 
disciplinar al creaţiei sale. 

Despre cea de-a doua operă, Choephorele, a Trilogiei Cetăţii 
Închise (Orésteia) a vorbit, în deschiderea simpozionului, cu autoritate 
profesională și fineţe intelectuală Silke Wulf?, preocupată îndeosebi de 
“timpul în muzică”, adică exact de zona care îl fascina și pe Aurel Stroe. 
Printre comentatori s-au mai aflat Martin Kowalewski, referindu-se la 
unele Aspecte fenomenologice ale tragicului în muzica lui Aurel Stroe; 
Adalbert Grote, care a pus în lumină /nterrelaţiile estetice si 
compoziționale în context naţional și internațional din piesa Quintandre 
(Hommage à Varèse)” pentru cvintet de suflători; Corneliu Dan 


1 Pentru detalii, vezi: Ștefan Niculescu, Reflecţii despre muzică, București, 
Muzicală, 1980, cap. Ill, Investigații, pp. 271-278, și cap. IV, Despre propria 
creaţie, pp. 297-315. 

2 Alte detalii, la p. 6, supra. 

Georgescu, a cărui comunicare, Tragedia contradictiilor insolubile. 
Perspectiva de vid în muzica lui Aurel Stroe, a trimis cu gândul la o posibilă 
asociere, subinteleasa, între tema propusă, și unele teorii aristotelice, 
cum ar fi "opoziția contradictorie” considerată de Stagirit ca 
"neproductivă, sterilă” — poate doar producătoare de vid ideatic?!; în fine, 
Ulrike Sienknecht și Roberto Reale au abordat Muzica morfogenetică! a 
lui Stroe. 


> Modalităţi de percepţie a creaţiei românești contemporane 


Muzica românească în context, temă la fel de incitantă prin 
amploarea și natura compozită a chestiunilor de stil și limbaj, și a 
conjuncturilor culturale și socio-politice în care evoluează, a constituit 
punctul central al Simpozioanelor din 2017 (20-22 Octombrie), din 2018 
(2-4 Noiembrie) - centrat pe Tipologii ale narațiunii -, și al ediţiei din 2019 
(9-11 Octombrie), care a stat sub emblema simbolică a melodiei cu virtuţi 
unificatoare: Formă și expresie a melodiei ca interfaţă între Est și Vest. 
Violeta Dinescu a ţinut să precizeze că acest subiect îi va antrena pe 
muzicologi într-un “schimb intercultural”, iar pentru compozitori ”va 
reprezenta mari provocări, mai ales în vremuri de diviziune politică între 
lumi”, care au condus, "de la interdicția totală la libertatea relativă în 
țările fără frontiere comune cu URSS” - motiv pentru care artiștii au trăit 
zeci de ani între Scylla și Caribda”. lar, faptul că “granițele politice sunt 
înlocuite cu alte tipuri de graniţe care, poate, nu sunt atât de evidente”, 
dar care există și acționează "nu mai putin ... eficient”, face ca ”(re-) 


1 Teoria morfogenezei e în strânsă legătură, ba chiar sinonimă cu celebra teorie 
a catastrofelor” elaborată și dezvoltată de către matematicianul francez René 
Thom. In afara acesteia, Aurel Stroe a pus pret pe încă un concept legat de 
primul prin efectele de rupere, de fragmentare a diferitelor forme din natură - 
teoria fractalilor (Benoit Mandelbrot). Insă, zona predilectă a gândirii muzical- 
filosofice și științifice a lui Aurel Stroe a fost principiul al II-lea al termodinamicii 
(Kelvin), datorită caracterului reversibil al proceselor termice, de a trece dintr-o 
stare iniţială, într-una finală și invers, pe baza căruia si-a construit maioritatea 
lucrărilor, începând cu Sonata nr. 2, ” Thermodynamic” pentru pian (1983), și 
încheind cu operele Trilogiei grecești - Agamamnon, Choephorele, Eumenidele 
(1973-1988) - și cu cele din triada concertantă — Prairie, Priéres (pentru saxofon 
si orchestră), Ciaccona con alcune licenze (Simfonie concertantă pentru percuție 
şi orchestră mare) și Mandala cu o polifonie de Antonio Lotti (1667-1740) pentru 
orchestră și o formaţie corală restrânsă. Toate aceste opusuri au fost elaborate 
între 1994-2000. 

definirea limbajului muzical propriu, [să fie — n.n. D.P.] mai importantă 
astăzi ca niciodată”. 

Muzicienii germani invitați să-și exprime impresiile și ideile în 
legătură fenomenul componistic românesc, pe care au ajuns să-l 
cunoască și să-l studieze cu interes crescând graţie persistentei 
pledoariilor Violetei Dinescu, au fost poate mai spontani și mai direcţi 
chiar în formularea unor puncte de vedere critice. Din păcate, nu am avut 
acces la toate textele comunicărilor, dar chiar și numai titlurile lor 
vorbesc, asa cum mai spuneam, despre multitudinea perspectivelor prin 
prisma cărora s-au apropiat și au prospectat caracteristicile muzicii 
românești. 

Spicuiesc din expozeurile programate în cele trei ediţii: 


2017 


* 20 Octombrie. Organizatori: Violeta Dinescu și Roberto Reale. 
Prefatata de concertul Trio-ului ”Contraste”, prelegerea de deschidere, 
cu titlu metaforic-metafizic, Înțelegerea muzicii ca sunetul unei amintiri — 
o amintire a ceva. Ceva ce nu a fost niciodată, a fost susținută de către 
Silke Wulf, adepta teoriei augustiniene despre ”duratele ritmurilor” și 
”tăcerilor” din muzică, ce corespund ”senzatiilor, memoriei și raţiunii”, 
tinzând împreună spre “armonia originară”. 

* 21. Octombrie. Lucrările celei de-a doua zile a Simpozionului s- 
au deschis cu perspectiva analitică și percepţia europeană asupra 
partiturii Columna infinită. Omagiu lui Brâncuși de Tiberiu Olah - 
cercetare propusă de Laura Manolache. Au urmat Adalbert Grote — 
Enescu la Paris, Ulrike Sienknecht/Roerto Reale — Predestinarea. 
Corespondenţe între muzică și natură în Oedipe de George Enescu, și 
Martin Kowalewski, cu o incursiune în “structurile spaţiale prin împrumut 
și fuziune” din Sonata pentru două viole de Myriam Marbe. Michael 
Heinemann a pornit în Descoperirea luminii din piesa Invizibilul (Piano 
Book II) de Violeta Dinescu, iar Luiza Borac a adus în prim-plan Relaţiile 
muzicale și personale ale lui George Enescu cu Marcel Mihalovici, Claude 
Debussy și Maurice Ravel, câteva dintre lucrările lor pentru pian fiind 
înregistrate pe CD-ului lansat de Luiza Borac la finalul intervenţiei sale. 

* 22 Octombrie. În ultima zi a Simpozionului, prelegerea Anei von 
Biilow a vizat Cadenza compusă de către Enescu pentru Concertul în Re 
major pentru vioară și orchestră de Johannes Brahms, iar Monica Jăger s- 
a referit la Prima audiție a Improvizatiei pentru vioară, violoncel și pian de 
Dinu Lipatti. 

2018 


Simpozionul din acest an a diversificat Muzica românească în 
context, alegând ca punct de referinţă și analiză tipologii ale narativitatii, 
care, asa cum menţionează Violeta Dinescu, "în muzica românească 
deschid perspective asupra formelor naraţiunii din alte culturi...”. 

O prelegere mai putin obișnuită, excentrică, a aparţinut 
neurologului Joachim Meenke?, care a supus atenţiei auditorilor un 
subiect mai rar discutat, Sintaxă și semantică - aspecte neurologice la 
baza narațiunii în muzică. 

* Ziua de 2 Octombrie s-a încheiat cu un program omagial, 
Corneliu Dan Georgescu și prietenii săi, cu ocazia aniversării a 80 de ani 
de viaţă ai compozitorului. O proiecţie video realizată din interferența 
muzicii cu imagini selectate de către sărbătorit, și dispuse într-o 
desfășurare narativ-abstractă traversată de "fenomene optice și acustice 
instabile, tranzitorii”, a ilustrat mai mult decât expresiv tema pusă în 
discuţie: Principiul Fata Morgana. O sistematică a iluziilor. Momentul 
video (cca. 10 minute) a fost secondat de un concert al Trio-ului 
”Contraste”, cu lucrări semnate de muzicianul aniversat, ca și de alti 
prieteni: Octavian Nemescu, Liviu Glodeanu, Mihai Moldovan, Nicolae 
Teodoreanu. 

* Ziua de 3 Octombrie a demarat lucrările propriu-zise ale 
Simpozionului, cu o succesiune de expuneri care au pendulat între tradiția 
și contemporaneitatea stilurilor și limbajelor componistice. Corneliu Dan 
Georgescu a vorbit despre Tendinţe și tipuri de narativitate în muzica 
contemporană românească, încercând să concilieze opiniile 
“susținătorilor narativitatii în muzică, din ultimii 30 de ani”, cu părerile 
celor care "contestă orice abilităţi narative ale muzicii”, descriind “modul 
în care anumite caracteristici narative se reflectă în muzica 
contemporană românească”. Prezenţa lui George Enescu s-a făcut simțită 
în prelegerile Corinei Kiss? — /nterpretări stilistice și strategice ale Suitei 


1 Absolvent al Facultatilor de medicină și sociologie la Berlin și Heidelberg, Heinz- 
Joachim Meenke (n. 1945), s-a specializat în neurologie și psihiatrie la Spitalul 
Universitar Charlottenburg din Berlin, domeniul său predilect de cercetare și 
activitate fiind limbajul și vorbirea, memoria verbală și figurală, precum și 
emoțiile. 
2 Pianista Corina Kiss și-a început studiile la Universitatea de Muzică din 
București, perfectiondandu-se, la Cluj, cu pianistul Gheorghe Halmoș și cu 
pianistul chinez Shi Shu Cheng, și a urmat studii doctorale sub îndrumarea 
muzicologului Valentina Sandu-Dediu. In final, Corina Kiss a optat însă pentru 

pentru pian, op. 10 nr. 2; in cea a duo-ului muzicologic Ulrike Sienknecht 
/ Roberto Reale — Corespondenţă și ecou. Nivelurile naraţiunii în biologie 
și muzică bazată pe exemplul Simfoniei a Iil-a, op. 21 în Do major; în cea 
a filosofului și muzicologului Arne Sanders - Naratiuni în muzica lui 
Enescu, sau în cea a lui Wolfgang Andreas Schultz — Regdndirea 
modalităţii — un cvintet cu pian pe urmele lui Enescu. Pe de altă parte, 
Michael Heinemann a comentat Vechiul legământ și sunete noi în piesa 
“Arc-en-ciel” de Myriam Marbe, piesă în care “autoarea își urmărește 
propriul concept, cu indicaţii neobișnuite de interpretare — luminos, cu 
dragoste, frumos, simplu” -, printr-un proces în care “intenția de a lega 
cerul și pământul, pe Dumnezeu și omenirea prinde contur”; în 
comunicarea sa: Altfel spus — “modelul mioritic” al lui Corneliu Dan 
Georgescu, Adalbert Grote a sesizat cu acuitate că "odată cu muzica lui 
Georgescu, spațiul mioritic blagian devine un model echivalat de către 
unii compozitori cu un arhetip...”, pe care compozitorul îl adâncește “cu 
mijloace și procedee proprii atât la nivel sintactic, cât și morfologic, ce 
aparţin tehnicii minimale”; pe Raluca Stirbat a preocupat-o, de data 
aceasta, Narativitatea Sonatei redescoperite, pentru fagot (violoncel) și 
pian, op. 22 nr. 1 de Constantin Silvestri. Silke Wulf a construit o 
adevărată disertaţie filosofică în jurul verbului italian narrare (a spune, a 
relata), pe care însă Wulf îl utilizează la persoana întâi: Narro, specificând 
că e vorba despre Un studiu filosofic. 


2019 


Cea de-a treia etapă a ciclului Muzica românească în context s-a 
încheiat în cadrul celei de-a 14-a ediţii a Simpozionului Între timpuri, din 
Octombrie 20191, cu "întoarcerea la originile muzicii în general - 
melodia”- ca si la titlul initial - Forma și expresia melodiei ca o interfaţă 
între Est și Vest. 

Izbucnirea nefericită a pandemiei a impus întreruperea, în 2020, a 
fluxului simpozioanelor. În 2021 însă, pasiunea și dorința de continuitate 
a unui demers atât de important pentru ambii parteneri ai tandemului 
EST-VEST, au învins inerentele vicisitudini. Astfel că, între 2-4 lunie, a avut 


cariera muzicologică și pedagogică. În prezent, predă pianul și teoria muzicii la 
Facultatile din Dusseldorf si Köln. 

1 Am aflat de la Violeta Dinescu că "materialele celor 15 ani de prezentări vor fi 
publicate în seria Archiv für Osteuropdische Musik. Quellen und Forschunaen 
(Arhiva muzicii est-europene. Surse si cercetări)”, 7 dintre volumele deia apărute 
putând fi accesate gratuit pe site-ul editurii Universităţii din Oldenburg 


(www.euro-acad.eu) 

loc cel de-al 15-lea și ultimul Simpozion Zwischen Zeiten coordonat de 
către Violeta Dinescu si Roberto Reale‘, sub genericul Ein musikalischer 
Aufbruch / Un nou început muzical. Manifestarea, care i-a adus laolaltă 
pe principalii conferentiari din toate cele 15 ediţii anterioare, a fost 
onorată de prelegerile inaugurale rostite de către Directorul Institutului 
Cultural Român, dl. Claudiu Florian, și de către directorul Radiodifuziunii 
din Koln, dl. Frank Kämpfer. 

Dintre participanţi, îi amintesc pe Ana von Bülow, cu un 
comentariu despre piesa Dorei Cojocaru, Polovragi pentru percutie, Laura 
Manolache, cu o privire de ansamblu asupra Creaţiei muzicale românești 
contemporane, ca  interdependență între gândirea muzicală si 
remodelarea gândirii despre muzică, Michael Heinemann cu un set de 
considerații despre Prologul baletului Roșu și Negru de Livia Teodorescu- 
Ciocănea, după romanul cu același nume de Stendhal (2000), Eva-Maria 
Houben cu câteva remarci despre legătura dintre Experienţa realităţii și 
conceperea muzicii. Corneliu Dan Georgescu s-a reîntors în lumea 
arhetipurilor scrutând "monotonia arhetipală” ca principiu estetic în 
muzica românească; pe Ana Szilagyi a interesat-o Sonata rubato pentru 
clarinet solo de Cornel Taranu, iar Martin Kowalewski s-a aventurat într- 
o imersiune muzicologică în scopul de a identifica Vocalize, bocete, Doină 
în muzica lui Viorel Munteanu. Adalbert Grote a ales o temă prin care 
părea să-și ia rămas bun de la “era” Dinescu, Aufbruch ohne Bruch/Plecare 
neîntreruptă. Cu alte cuvinte, o Plecare simbolică, un fel de prezență 
neîntreruptă, prin absenţă... Si, pe bună dreptate! Căci, în realitate, 
mentorul îndrăgit pleacă, fără să dispară: în urma lui rămâne aura, 
amprenta spiritual-umană, pe care a creat-o și a imprimat-o discipolilor, 


1 Din 2022 organizarea, ca și structura Simpozioanelor a fost preluată de către 
unul dintre colaboratorii permanenţi ai Violetei Dinescu, Prof. dr. Michael 
Heinemann. Cea de-a 16-a ediție s-a desfășurat la sediul Institutului de 
Muzicologie al Universității de Muzică din Dresda, între 23-25 Septembrie 2022. 
In prezentările lor, vorbitorii au abordat teme precum Muzica pentru pian a lui 
George Enescu (A. Grote), Columna modală de Theodor Grigoriu (Valentina 
Sandu-Dediu & Ana Szilagyi), Sonata a III-a pentru pian, "En Palimpseste” de 
Aurel Stroe (Laura Manolache & Monika Jăger), Rafale pentru pian de Dan 
Dediu (lulia Mogoșan & Michael Heinemann), Muzica românească pentru pian 
în prezent (Corneliu Dan Georgescu). Simpozionul s-a încheiat cu lansarea 
volumului exceptional semnat de Raluca Stirbat, George Enescu. Creaţia pentru 
pian (vezi nota 10 din articolul nostru, supra). Au fost prezentate, de asemenea, 
încă două volume ale seriei de publicaţii ale simpozioanelor, de la Editura 
Universităţii Oldenburg, BIS Verlag: vol. al VI-lea, dedicat compozitoarei Myriam 
Marbe (editori Violeta Dinescu, Michael Heinemann, Roberto Reale), și vol. al 
VII-lea, Elemente der Klage in George Enescus Oper Oedip/Elemente de bocet în 
Opera CEdipe a lui George Enescu (autor Roberto Reale). 

colaboratorilor si participantilor fideli la infaptuirea, pe viu, a unor acte 
de cultura memorabile. 

Reusita acestui magnific demers cultural si organizatoric s-a 
reflectat si in aceea ca, in marea lor majoritate, autorii alocutiunilor 
prezentate în fiecare dintre cele 15 Simpozioane, au lăsat impresia, nu a 
unor novici în materie, ci a unor adevăraţi cunoscători, de același nivel cu 
specialiștii nativi din România! 


Violeta Dinescu 


Cred că abundența informaţiilor, prin care m-am străduit să 
concentrez 15 ani de existență neîntreruptă a Simpozioanelor 
oldenburgheze, Zwischen Zeiten, poate ţine loc și de... concluzie! A 
construi acum o peroratie, mi s-ar părea un gest redundant! Și totuși, daca 
ar fi să sintetizez, m-aș rezuma la a-i aduce un omagiu sincer Violetei 
Dinescu, pentru perseverenta și devotamentul neprecupetite în a face 
cunoscute lumii occidentale valorile creaţiei și gândirii muzicale 
românești, determinând pleiade întregi de muzicieni și oameni de cultură 
din spațiul german să le cunoască, îndrăgostindu-se mai întâi de ele, în 
consonanta cu idealul lui George Enescu: “singurul mijloc de a cunoaște 
pe cineva este să-l iubești”. 

SUMMARY 


Despina Petecel Theodoru 
Romanian music beyond borders 


This study aims to shed light on a notable initiative, unique in its own way. 
It is about the annual series of symposiums dedicated exclusively to 
Romanian music, held over 15 years (2006-2010), under the generic 
Zwischen Zeiten / Between Times, organized by Violeta Dinescu and 
coordinated together with her assistant Roberto Reale at the "Carl von 
Ossietzky" University of Oldenburg. The fundamental merit of Violeta 
Dinescu in the realization of this grandiose project is that of having 
stimulated their curiosity and love for knowing and familiarizing with the 
specifics of Romanian music both to her colleagues and other people of 
art and culture — musicologists, ethnomusicologists, philosophers, 
scientists, psychologists, theologians from Europe, America and Asia, as 
well as to her students from the University of Oldenburg. 

My text envisages a retrospective-synthetic look at the themes, the 
variety of stylistic perspectives, the interdisciplinary character and the 
comparative techniques used in their analytical approaches, especially by 
foreign specialists, since their ideas and conclusions, based on an 
extremely thorough documentation, often offered some original musical- 
aesthetic points of view on our music. 

